CELEX: 32000F0712(02)
Language: hr
Date: 2000-05-29 00:00:00
Title: Akt Vijeća od 29. svibnja 2000. kojim se u skladu s člankom 34. Ugovora o Europskoj uniji donosi Konvencija o uzajamnoj pravnoj pomoći u kaznenim stvarima među državama članicama Europske unije

19/Sv. 14
            
            
               HR
            
            
               Službeni list Europske unije
            
            
               223
            
         32000F0712(02)
   
               C 197/1
            
            
               SLUŽBENI LIST EUROPSKE UNIJE
            
         AKT VIJEĆA
   od 29. svibnja 2000.
   kojim se u skladu s člankom 34. Ugovora o Europskoj uniji donosi Konvencija o uzajamnoj pravnoj pomoći u kaznenim stvarima među državama članicama Europske unije
   (2000/C 197/01)
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegove članke 31. točku (a) i članak 34. stavak 2. točku (d),
   uzimajući u obzir inicijativu država članica,
   uzimajući u obzir mišljenje Europskog parlamenta (1),
   budući da:
   
               (1)
            
            
               Za potrebe realizacije ciljeva Unije pravila o uzajamnoj pravnoj pomoći u kaznenim stvarima među državama članicama Europske unije moraju biti unaprijeđena te je s tom svrhom potrebno donijeti Konvenciju na način kako je predviđeno u Prilogu ovom aktu.
            
         
               (2)
            
            
               Neke odredbe Konvencije pripadaju području primjene članka 1. Odluke Vijeća 1999/437/EZ od 17. svibnja 1999. o određenim aranžmanima za primjenu Sporazuma sklopljenog između Vijeća Europske unije i Republike Islanda i Kraljevine Norveške o pridruživanju tih dviju država provedbi, primjeni i razvoju schengenske pravne stečevine (2).
            
         
               (3)
            
            
               To je slučaj s člancima 3., 5., 6., 7., 12. i 23. te u mjeri koja je relevantna za članak 12. s člancima 15. i 16. i u mjeri koja je relevantna za spomenute članke s člankom 1.
            
         
               (4)
            
            
               U odnosu na navedene odredbe postupano je u skladu s postupcima predviđenim Sporazumom između Vijeća Europske unije i Republike Islanda i Kraljevine Norveške o pridruživanju tih država provedbi, primjeni i razvoju schengenske pravne stečevine (3).
            
         
               (5)
            
            
               Kada priopćenje o donošenju ovog Akta bude proslijeđeno Republici Islandu i Kraljevini Norveškoj u skladu s člankom 8. stavkom 2. točkom (a) navedenog Sporazuma, ove dvije države bit će obaviještene posebno o sadržaju članka 29. o stupanju na snagu za Island i Norvešku i bit će pozvane podnijeti, u trenutku kada obavješćuju Vijeće i Komisiju o ispunjenju svojih ustavnih zahtjeva, odgovarajuće izjave iz članka 24. Konvencije,
            
         ODLUČILO JE da se ovime donosi Konvencija, čiji se tekst nalazi u Prilogu i koju su danas potpisali predstavnici vlada država članica Unije,
   PREPORUČA da je donesu države članice u skladu s njihovim ustavnim zahtjevima,
   POZIVA države članice da pokrenu postupke primjenjive u tu svrhu prije 1. siječnja 2001..
   
      Sastavljeno u Bruxellesu 29. svibnja 2000. godine.
      
         
            Za Vijeće
         
         
            Predsjednik
         
         A. COSTA
      
   
   
      (1)  Mišljenje doneseno 17. veljače 2000. (još nije objavljeno u Službenom listu).
   
      (2)  SL L 176, 10.7.1999., str. 31.
   
      (3)  SL L 176, 10.7.1999., str. 36.